ai4bharat/Pralekha huggingface dataset:
کامرس اور صنعت کی وزارتہ
جناب پیوش گوئل اورآسٹریلیا کےتجارت اور سیاحت کے وزیر عزت مآب، ڈان فیرل نےانڈیا-آسٹریلیا ای سی ٹی اے پر تبادلہ خیال کیا
دونوں فریقوں نے انڈیا-آسٹریلیا ای سی ٹی اے کی توثیق میں ہونے والی پیش رفت کی تعریف کی
آسٹریلوی وزیر نے انڈیا-آسٹریلیا ای سی ٹی اے کی جلد ہی توثیق کیے جانے کی اطلاع دی
مشترکہ وزارتی کمیشن  کا اجلاس اگلے سال کے شروع میں ہونے کا امکان ہے
تجارت اور صنعت کےمرکزی وزیر جناب پیوش گوئل نے حکومت آسٹریلیا کے تجارت اور سیاحت کے وزیر عزت مآب ڈان فیرل کے ساتھ ایک ورچوئل میٹنگ میں نوٹ کیا کہ انڈیا –آسٹریلیا ای سی ٹی اے کا جلد نفاذ دونوں ممالک کے بہترین مفاد میں ہے۔ انڈیا –آسٹریلیا ای سی ٹی اے  کی توثیق کی حیثیت، اس کے جلد نفاذ اور جامع انڈیا –آسٹریلیا ای سی ٹی اے کے لیے آگے بڑھنے کے راستے پر غور کرنے کے لیے میٹنگ منعقد کی گئی تھی۔
ملاقات کے دوران دونوں وفود نے انڈیا –آسٹریلیا ای سی ٹی اے، جس پر 22 اپریل 2022 کو دستخط ہوئے تھے،کی توثیق میں ہونے والی پیش رفت کا جائزہ لیا اور اس کی تعریف کی۔
آسٹریلوی وزیر نے بتایا کہ انڈیا –آسٹریلیا ای سی ٹی اے، اور ساتھ ساتھ آسٹریلیا کے ڈومیسٹک ریگولیشن میں دوہرے ٹیکس سے بچاؤ کے معاہدےسےمتعلق مسائل کے حل کے لیے ترامیم آسٹریلیا کی پارلیمنٹ میں متعارف کرائے گئے ہیں اور امکان ہے کہ جلد ہی معاہدہ سے متعلق مشترکہ قائمہ کمیٹی کی آسٹریلوی پارلیمنٹ میں رپورٹ پیش کرنے کے بعد اس کی توثیق کر دی جائے گی۔انہوں نے مزید کہا کہ معاہدے کی توثیق سے متعلق عمل اگلے ہفتوں میں مکمل کر لیا جائے گا۔
دونوں فریقوں نے دو م اپریل 2022 کو دستخط کیے گیے انڈیا –آسٹریلیا ای سی ٹی اے کےتحت اتفاق کردہ جامع انڈیا-آسٹریلیا ای سی ٹی اے کے لیے بات چیت شروع کرنے کی اہمیت کو تسلیم کیا ۔
انہوں نے اگلے سال کے اوائل میں سالانہ مشترکہ وزارتی کمیشن  اجلاس منعقد کرنے پر اتفاق کیا۔ دریں اثنا، دونوں اطراف کے ماہرین کی بات چیت کا پہلا دور ہوگا، جو مشترکہ وزارتی کمیشن کے اجلاس کے لیے روڈ میپ تیار کرے گا۔
وفودنے نوٹ کیا کہ دونوں ممالک تکثیری پارلیمانی جمہوریتوں کی باہمی اقدار،اقتصادی اسٹریٹجک مصروفیات کی توسیع اور عوام کے درمیان دیرینہ تعلقات پر مبنی خصوصی شراکت داری کا اشتراک کرتے ہیں۔
دونوں فریقین نے تجارت اور سرمایہ کاری میں پیش کیےجانےوالے مواقع کی تلاش کےلیے اپنے اقتصادی تعلقات کی ازسرنو تعریف کرنے کی ضرورت کو تسلیم کرتے ہوئے ملاقات کا اختتام کیا۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ج (
U-12125
(Visitor Counter : 71
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے وزیراعظم جناب نریندر مودی کے یوم پیدائش کے موقعے پر ‘‘سیوا سمرپن ابھیان’’ منانے کے لیےملک گیر مفت ٹیلی میڈیسن سہولت کا آغاز کیا
انہوں نے کہا ایک طالب علم – سائنسداں رابطہ پروگرام ‘جگیاسا’ ایک سال کے اندر اندر بھارت کے 700 سے زیادہ ضلعوں میں اسکولوں میں مکمل ہو جائے گا
نئی دہلی،17 ستمبر ،2021 / وزیراعظم نریندر مودی کے یوم پیدائش کے موقعے پر آج ‘‘سیوا سمرپن ابھیان’’ منانے کے لیے سائنس و ٹکنالوجی کے مرکزی وزیر مملکت ، زمینی علوم کے وزیر مملکت ، وزیراعظم کے دفتر ، عملے، عوامی شکایات ، پنشنس، ایٹمی توانائی اور خلاء کے وزیر مملکت ڈاکٹر جتیندر سنگھ نے ملک گیر مفت ٹیلی میڈیسن مشاورت و دوا کی سہولت کا آغاز کیا، جو شاید اپنی نوعیت کا منفرد پروگرام ہے۔
وزیر موصوف نے یہ اعلان بھی کیا کہ سائنس و ٹکنالوجی کی وزارت کے طالب علم - سائنسداں رابطہ پروگرام میں ایک سال کے اندر اندر بھارت کے 700 سے زیادہ ضلعوں میں اسکولوں کو شامل کرنے کے لیے توسیع دی جائے گی۔ اس پروگرام پر کیندریہ ودیالیہ سنگٹھن مشترکہ طور پر کام کر رہا ہے جس کے تحت فی الحال ملک کے 170 اضلاع میں کام کاج جاری ہے۔
اس موقعے پر اظہار خیال کرتے ہوئے ڈاکٹر جتیندر سنگھ نے کہا کہ آج کے دن جب پورا ملک وزیراعظم نریندر مودی کا یوم پیدائش منا رہا ہے توسیوا سمرپن ابھیان منانے کے لیے اس سے بہتر طریقہ نہیں ہوسکتا کیونکہ سیوا اور سائنس دونوں کو مودی سے تحریک ملتی ہے۔
ڈاکٹر جتیندر سنگھ نے کہا کہ ایک ملک گیر مفت ٹیلی میڈیسن سہولت سے رسائی، دستیابی اور کم قیمت دواؤں کی پریشانی دور ہوگی۔ انہوں نے کہا کہ خدمات کی کوالیٹی ، ڈاکٹر اور مدد ، سفر کا فاصلہ اور مشورے / علاج کا خرچ جیسی تین رکاوٹوں کو اس سہولت کے ذریعے نشانہ بنایا گیا ہے اور ان مسائل کو موثر طور پر حل کیا گیا ہے۔ انہوں نے یہ بھی کہا کہ ساتھ اور ای – سنجیونی جیسی ٹیلی میڈیسن خدمات سے بنیادی صحت شعبے کو کئی پہلو فراہم ہوتے ہیں لہذا اس سے بھارت کے حفظان صحت کے پورے نظام میں بہتری لانے میں مدد مل رہی ہے۔
وزیر موصوف نے کہا کہ ٹیلی میڈیسن سے مریضوں کو نہ صرف ان کا وقت پر پیسہ بچانے میں مدد ملے گی بلکہ ڈاکٹروں کو بھی اس کے لیے مدد ملے گی جو محض ایک کال پر اپنے مریضوں کی فوری طور پر مدد کرتے ہیں اور شدید بیماریوں والے مریض کا فوری طور پر علاج کرنے میں سرگرم ہو جاتے ہیں۔ اسے ممکن بنانے کے لیے انہوں نے یہ بھی کہا کہ ملک میں رہنے والے لوگوں کی اکثریت کو ٹیلی میڈیسن خدمات سے فائدہ اٹھانا ہوگا۔
انہوں نے کہا کہ لوک سبھا کے ان کے اودھم پور - کٹھوا - ڈوڈا حلقے میں ٹیلی مشاورت سہولت کٹھوا کے ضلع اسپتال میں قائم کی گئی ہے اور اس سے سبھی پنچایتوں کو مربوط کیا گیا ہے جس پر مسلسل قریبی نظر رکھی جا رہی ہے۔
ڈاکٹر جتیندر سنگھ نے بتایا کہ جگیاسا کی توجہ اسکول طلبا اور سائنسدانوں کو مربوط کرنے پر ہے تاکہ اُن طلبا کے کلاس روم تک اسے توسیع دی جائے جو سیکھنے پر مبنی منصوبہ بند تحقیق کی لیباریٹری کی سہولت سے فائدہ اٹھا رہے ہیں۔ انہوں نے کہا کہ جگیاسا پروگرام کو وزیراعظم نریندر مودی کے ایک نئے بھارت کے خاکے سے تحریک ملی ہے جو ایک طرف تو تجسس اور سائنسی رجحان کی پرورش کر رہا ہے اور دوسری طرف اسکول کے طلبا اور ان کے اساتذہ کی اس کام کے لیے حوصلہ افزائی کر رہا ہے۔
ڈاکٹر جتیندر سنگھ نے سیوا انٹرنیشنل کے رول کو سراہا اور کہا کہ یہ پچھلے 24 سال سے ہے اور بحران اور قدرتی آفات کے دوران لوگوں کی خدمت کرنے میں کبھی ناکام نہیں ہوا۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –9723
(Visitor Counter : 114
سٹرک ٹرانسپورٹ اور شاہراہوں کی وزارت
ایک ملک، ایک پی یوسی
سڑک نقل وحمل اور شاہراہوں کے مرکزی وزیر جناب نتن گڈ کری نے راجیہ سبھا میں ایک تحریری جواب میں بتایا کہ سڑک نقل وحمل اور شاہراہوں کی وزارت نے جی ایس آر410 کے ذریعہ 14 جون 2021 کو پی یو سی سی فارم کو ایک عام فارمیٹ میں تبدیل کردیا ہے۔تاکہ اسے مرکزی موٹر گاڑی ضوابط 1989 کے تحت پورے ملک میں جاری کیا جاسکے۔
مرکزی موٹر گاڑی ضوابط 1989 کے ضابطہ 115 کے مطابق‘‘ کسی بھی گاڑی کے پہلی بار رجسٹریشن کئے جانے کی تاریخ سے ایک سال کاعرصہ ختم ہونے کے بعد، ایسی ہر گاڑی‘ آلودگی زیر کنٹرول’ کے قانونی طور پر قابل قبول سرٹیفکیٹ کے ساتھ چلے گی۔یہ سرٹیفکیٹ ایک ایسی مجازایجنسی کے ذریعہ دیاجاتا ہے، جسے ریاستی حکومت کی طرف سے اس کااختیار دیا گیا ہوتا ہے’’۔ اس وزارت نے پی یو سی اعداد وشمار کو واہن ڈیٹا بیس کے ساتھ جوڑنے کے سلسلے میں 6 جون 2018 کو جی ایس آر 527 ای نوٹیفکیشن بھی جاری کیا ہے۔
موٹر گاڑی ایکٹ 1988 اور مرکزی موٹر گاڑی ضوابط 1989 کے التزامات پر عمل درآمد متعلقہ ریاستوں/ مرکز کے زیر انتظام علاقوں کی حکومتوں کے دائرہ اختیار میں آتا ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد تقریباً 94 کروڑ تک پہنچ گئی ہے
گذشتہ 24 گھنٹے میں79.12 لاکھ سے زیادہ ٹیکے لگائے گئے
شفایابی کی شرح سردست 97.98 فیصد ہے؛ مارچ 202 کے بعد سے سبب سے زیادہ ہے
گذشتہ 24 گھنٹوں میں19,740نئے معاملے درج ہوئے ہیں
بھارت میں فی الحالمریض زیر علاج ہیں، جومجموعی معاملوں کا 0.70 فیصد ہیں
متاثرہ معاملوں کی ہفتہ واری شرح  ہے، جو پچھلے 106دنوں سے 3 فیصد سے کم ہے
گذشتہ 24 گھنٹوں میں 79,12,202 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19 ٹیکہ کاری کی مجموعی تعداد تقریباً94 کروڑ  تک پہنچ گئی ہے۔ اس حصولیابی کے لئے ملک بھر میں91,40,316سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,74,846
|
|
دوسری خوراک
|
|
89,95,831
|
|
صف اوّل کے کارکنان
|
|
پہلی خوراک
|
|
1,83,57,931
|
|
دوسری خوراک
|
|
1,52,78,433
|
|
18 تا 44 سال کی عمر کے افراد
|
|
پہلی خوراک
|
|
37,98,90,830
|
|
دوسری خوراک
|
|
9,81,36,153
|
|
45 تا 59 سال کی عمر کے افراد
|
|
پہلی خوراک
|
|
16,43,35,949
|
|
دوسری خوراک
|
|
8,17,98,092
|
|
60 سال سے زیادہ عمر کے افراد
|
|
پہلی خوراک
|
|
10,38,78,387
|
|
دوسری خوراک
|
|
5,88,68,871
|
|
مجموعی تعداد
|
|
93,99,15,323
پچھلے 24 گھنٹے میں23,070 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,32,48,291ہوگئی ہے۔
جس کےنتیجے میں، بھارت میں صحت یابی کی شرح فی الحال97.98 فیصد ہوگئی ہے جو مارچ 2020 کے بعد سے سب سےزیادہ ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل104دنوں سے یومیہنئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن19,740 نئے معاملات درج کئے گئے ہیں۔
سردست زیر علاج مریضوں کی تعداد2,36,643ہے،جو206 دنوں سے سب سے کم ہیں۔ زیر علاج مریضوں کی تعداد فی الحال ملک بھرکے مجموعی متاثرہ معاملوں کا 0.70 فیصد ہیں۔
ملک بھر میں نمونوں کی جانچ کی صلاحیت میں خاطر خواہ اضافہ درج کیا جارہاہے۔گذشتہ 24 گھنٹے میں مجموعی طور پر12,69,291ٹیسٹ کئے گئے ہیں۔بھارت میں اب تک مجموعی طور پر58.13 کروڑ سے زیادہ ٹیسٹ کئے جاچکے ہیں۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، متاثرپائے جانےوالےافراد کی ہفتہ وار شرح سردست 1.62 فیصد ہوگئی ہے،جو گذشتہ106 دنوں سے 3 فیصد سے بھی کم رہ گئی ہے۔اسی طرح ایک دن میں متاثر پائےجانے والے افراد کی شرح فی الحال1.56فیصد ہے۔ یومیہ متاثرہ افراد کی شرح پچھلے 40 دنوں سے3فیصد سے بھی نیچے ہے اور مسلسل123 دنوں سے یہ شرح 5 فیصد سے نیچے درج ہورہی ہے۔
وزارت اطلاعات ونشریات
ڈاکٹر لوگ ناتھن موروگان نے اطلاعات و نشریات کے وزیر مملکت کی حیثیت سے اپنی ذمہ داری سنبھالی
ڈاکٹر لوگ ناتھن موروگن نے آج آئی اینڈبی کے وزیر انوراگ ٹھاکر کی موجودگی میں اطلاعات ونشریات کے وزیر مملکت کی حیثیت سے اپنے عہدے کا چارج لیا ۔
اس موقع پر میڈیا سے بات کرتے ہوئے ڈاکٹر موروگن نے اطلاعات و نشریات میں وزیر مملکت کے طور پر خدمات انجام دینے کا موقع دیئے جانے پر وزیر اعظم کا شکریہ ادا کیا۔ انہوں نے کہا کہ وہ اخلاص کےساتھ اپنے فرائض انجام دینگے ۔ وزیر مملکت نے کابینہ میں تملناڈو کے لوگوں کو مناسب نمائندگی دینے پر بھی وزیر اعظم کا شکریہ ادا کیا ۔
وزیراعظم کا دفتر
وزیر اعظم نے ہریانہ کے یوم تاسیس کے موقع پر ریاست کے عوام کو مبارکباد دی ہے
وزیر اعظم جنا ب نریندر مودی نے ہریانہ کے یوم تاسیس کے موقع پر ریاست کے عوام کو مبارکباد دی ہے ۔
ایک ٹویٹ میں وزیر اعظم نے کہا:
‘‘باشندگان ہریانہ کو ریاست کے یوم تاسیس کی بہت بہت مبارکباد ، میری خواہش ہے کہ وراثت اور ثقافت کو سنبھال کر رکھنے والی یہ ریاست ، ترقی کے روز نئے سنگ میل طے کرتی رہے۔
وزارت دفاع
ریئر ایڈمیرل اتُل آنند وی ایس ایم نے مہاراشٹر نیول ایریا کے فلیگ آفیسر کمانڈنگ کا عہدہ سنبھالا
نئی دلّی ، 22 فروری / ریئر ایڈمیرل اتُل آنند ، وی ایس ایم نے 22 فروری ، 2021 ء کو مہاراشٹر نیول ایریا کے فلیگ آفیسر کمانڈنگ کا عہدہ سنبھال لیا ہے ۔ با ضابطہ کمان سونپنے کی تقریب آئی این ایس کنجلی میں منعقد ہوئی ، جہاں ریئر ایڈمیرل اتُل آنند کو ایک تقریبی پریڈ میں گارڈ آف آنر پیش کیا گیا ۔ ریئر ایڈمیرل اتُل آنند بھارتی بحریہ کی ایگزیکیٹو برانچ میں یکم جنوری ، 1988 ء کو شامل ہوئے تھے ۔
وہ نیشنل ڈیفنس اکیڈمی کھڑگ واسلا ، ڈیفنس سروس کمانڈ اینڈ اسٹاف کالج میر پور ، بنگلہ دیش اور نیشنل ڈیفنس کالج ، نئی دلّی کے تعلیم یافتہ ہیں ۔ انہوں نے امریکہ کے ہوائی میں ایشیا پیسفک سینٹر فار سکیورٹی اسٹڈیز میں ایڈوانس سکیورٹی کو اپریشن کورس میں بھی شرکت کی ہے ۔ ان کی تعلیمی لیاقت میں ایم فِل ، ایم ایس سی  ، ماسٹر اِن ڈیفنس اسٹڈیز اور بی ایس سی ڈگریاں شامل ہیں ۔
وششٹ سیوا میڈل حاصل کرنے والے ایڈمیرل نے بحریہ میں اپنے کیریئر کے دوران ٹارپیڈو ریکوری ویسل آئی این ٹی آر وی اے 72، میزائل بوٹ آئی این ایس چٹک ، کورویٹ آئی این ایس کھکری اور جنگی جہاز آئی این ایس ممبئی سمیت اہم کمان کے عہدے سنبھالے ہیں ۔ انہوں نے شاردا ، رَن وجے اور جیوتی نامی بحریہ کے جہازوں پر نیوی گیشن آفیسر کے طور پر بھی کام کیا ہے ۔ اس کے علاوہ ، وہ سی ہیریئر اسکواڈرن آئی این ایس 300 کے ڈائریکشن آفسیر اور آئی این ایس دلّی کے ایگزیکٹیو آفیسر بھی رہے ہیں ۔
عملے کے ، اُن کے اہم عہدوں میں جوائنٹ ڈائریکٹر اسٹاف ریکوائرمنٹ ، ڈیفنس سروس اسٹاف کالج ویلنگٹن میں ڈائریکٹنگ اسٹاف ، ڈائریکٹر نیول آپریشنس اور ڈائریکٹر نیول انٹلی جنس  کے عہدے شامل ہیں ۔ انہوں نے نیول آپریشن کے پرنسپل ڈائریکٹر اور وزارتِ دفاع کے مربوط صدر دفتر  میں پرنسپل ڈائریکٹر اسٹریٹیجی ، کنسیپٹ اور ٹرانسفورمیشن کے طور پر بھی کام کیا ہے ۔ فلیگ آفیسر کے طور پر انہوں نے وزارتِ دفاع میں مربوط صدر دفتر میں ، انہوں نے اسسٹنٹ چیف آف نیول اسٹاف  اور نیشنل ڈیفنس اکیڈمی کھڑک واسلا میں ڈپٹی کمانڈنٹ اور چیف انسٹرکٹر کی حیثیت سے بھی کام کیا ہے ۔
۔ ۔ ۔۔۔ ۔۔۔۔۔۔۔۔

U. No. 1831
(Visitor Counter : 91
صحت اور خاندانی بہبود کی وزارت
پدم شری، کھیل رتن ارجن ایوارڈ یافتہ ڈاکٹر  دیپا ملک ٹی بی مکت بھارت مہم کے لیے نی-کشے متر اور قومی سفیر بن گئیں
آئی آئی ٹی ایف 2022 میں ہیلتھ پویلین کا دورہ کیا، ٹی بی سے ٹھیک ہونے والوں کے ساتھ گفت و شنید کی، اور زور دیا کہ وہ ٹی بی کے مریضوں کی مدد کے لیے نی-کشے متر بنیں
پدم شری، کھیل رتن ارجن ایوارڈ یافتہ، بھارت کی پہلی خاتون پیرالمپک میڈلسٹ اور پیرالمپک کمیٹی آف انڈیا کی صدر ڈاکٹر دیپا ملک نےٹی بی مکت بھارت مہم کی قومی سفیر اور نی-کشے متر بن کر اس کی حمایت کرنے کا عہد کیا ہے۔
ڈاکٹر دیپا ملک نے مارچ 2018 میں عزت مآب وزیر اعظم جناب نریندر مودی کے ذریعہ شروع کی گئی ٹی بی مکت بھارت مہم کے تئیں اپنی وابستگی کا اظہار اس وقت کیا جب انھوں نے نئی دہلی کے پرگتی میدان میں 41 ویں انڈیا انٹرنیشنل ٹریڈ فیئر میں وزارت صحت اور خاندانی بہبود کے پویلین میں ٹی بی بیداری کی سرگرمیوں میں حصہ لیا۔
وہ اس مہم کی حمایت کرتے ہوئے نی-کشے متر بنیں، جو صدر جمہوریہ ہند محترمہ دروپدی مرمو کی طرف سے شروع کی گئی ایک پہل ہے اور ٹی بی سے متاثرہ مریضوں کوغذائیت، اضافی تشخیصی اور پیشہ ورانہ مدد کی تین سطحوں پر امداد فراہم کرنے کی کوشش کرتی ہے، انھوں نے خود ٹی بی کے 5 مریضوں کو نی-کشےمتر کے طور پر اپنایا ہے اور لوگوں کو بھی اس اسکیم میں شامل ہونے کی ترغیب دی ہے، اس بات کو اجاگر کرتے ہوئے کہ اگر ہر فرد جھجک کو ختم کرکے، بیداری پھیلا کر اور امداد فراہم کرکے اپنی صلاحیت میں حصہ لیتا ہے تو بھارت بہت جلد ٹی بی پر فتح حاصل کرے گا۔
ٹی بی مکت بھارت مہم کے لیے اپنی حمایت کے بارے میں بات کرتے ہوئے ڈاکٹر دیپا ملک نے کہا: "میں ٹی بی مکت بھارت جن آندولن میں قومی سفیر کی حیثیت سے شامل ہونے پر خوش ہوں اور اس کمزور بیماری کے بارے میں مزید ضروری بیداری بڑھانے کے لیے ٹیموں کے ساتھ کام کرنے کی منتظر ہوں، جسے آسانی سے روکا جاسکتا ہے اور اس کا علاج کیا جاسکتا ہے، تاکہ یہ یقینی بنایا جاسکے کہ بھارت 2025 تک ٹی بی سے پاک ہونے کے اپنے ہدف تک پہنچ جائے!
انھوں نے ٹی بی سے ٹھیک ہونے کی اپنی کہانی بیان کرتے ہوئے اس بات پر زور دیا کہ اگرچہ علاج جسمانی ہے، لیکن صحت یابی کا پہلا قدم ذہنی تندرستی کے ساتھ شروع ہوتا ہے، جس میں مثبت ذہنیت کو برقرار رکھنے پر توجہ دی جاتی ہے اور اس حالت کے آس پاس کی جھجک/بدنامی سے اوپر اٹھنا پڑتا ہے۔ انھوں نے زور دے کر کہا کہ اگرچہ مکمل صحت یابی کے سفر میں وقت لگ سکتا ہے، لیکن صحت کو مجموعی طور پر سمجھنا ضروری ہے، جسمانی پہلو سے آگے بڑھ کر ذہنی تندرستی کو بھی شامل کرنا ضروری ہے۔ انھوں نے جن آندولن تحریک میں حصہ لینے پر زور دیتے ہوئے اس بات پر زور دیا کہ "صحت ہی حتمی دولت ہے"، 2025 تک بھارت کو ٹی بی سے پاک کرنے کو یقینی بنانے کے لیے رفتار پیدا کرنے میں اپنا کردار ادا کیا۔
انھوں نے کہا کہ میرا پختہ یقین ہے کہ کسی کو بھی اپنی عمر، نسل، جنس یا قابلیت کی وجہ سے اپنی صلاحیتوں کو پورا کرنے میں پیچھے نہیں رہنا چاہیے۔ اس میں ٹی بی جیسی بیماری میں مبتلا کوئی بھی شخص شامل ہے۔ انھیں کبھی بھی تنہا محسوس نہیں کرنا چاہیے، اور بطور شہری یہ ہمارا فرض ہے کہ ہم ان کی مدد کرنے کے لیے جو کچھ بھی کرسکتے ہیں کریں۔ ہمیں ایک متر کے طور پر ان تک پہنچنا چاہیے اور انھیں یاد دلانا چاہیے کہ ان کی حمایت کی جاتی ہے، یہی وجہ ہے کہ میں خود نی-کشے متر کے طور پر نی-کشے متر پہل کی مکمل حمایت کرتی ہوں۔
جدید اور قابل تجدید توانائی کی وزارت
نئی اور قابل تجدید توانائی کی وزارت ایم این آر ای سرکاری اورپرائیویٹ اداروں میں قابل تجدید توانائی کے استعمال کو فروغ دینے کے لیے مختلف اسکیموں کو نافذ کررہی ہے: قابل تجدید توانائی کے مرکزی وزیر جناب آر کے سنگھ
نئی اورقابل تجدید توانائی اور بجلی کے مرکزی وزیر آر کے سنگھ نے آج لوک سبھا میں ایک تحریری جواب میں بتایا کہ نئی اور قابل تجدید توانائی کی وزارت ایسی اسکیمیں نافذ کر رہی ہے جو سرکاری اور نجی اداروں کے احاطے میں قابل تجدید توانائی کے استعمال کو فروغ دیتی ہیں۔ ان میں دیگر چیزوں میں درج ذیل باتیں شامل ہیں :
- گرڈ سے منسلک شمسی روف ٹاپ بجلی کے پلانٹوں کے لئے روف ٹاپ سولر پروگرام فیز - I I ۔ اس پروگرام کے تحت،کارکردگی سے متعلق ترغیبات بیس لائن کے اوپر چھت پر شمسی توانائی میں اضافے کی صلاحیت حاصل کرنے کے لیے ڈسکام کو کارکردگی سے منسلک ترغیبات فراہم کی جاتی ہیں۔
- بائیو گیس پروگرام  چھوٹے اور درمیانے سائز کے بائیو گیس پلانٹس کے لیے مرکزی مالی امداد فراہم کرتا ہے۔
حکومت نے ملک میں قابل تجدید توانائی کو فروغ دینے کے لیے کئی اقدامات کیے ہیں:
- خود کار طریقے سے سو فیصد تک بیرونی براہ راست سرمایہ کاری ایف ڈی آئی کی اجازت دینا،
- 30 جون 2025 تک شروع کیے جانے والے منصوبوں کے لیے شمسی اور ونڈ پاور کی بین ریاستی فروخت کے خاطربین ریاستی ٹرانسمیشن سسٹم  چارجز کی چھوٹ،
- سال30-2029 تک قابل تجدید خریداری کی ذمہ داری  کے لیے پیش رفت کا اعلان،
- بڑے پیمانے پر آر ای پروجیکٹس کی تنصیب کے لیے آر ای ڈویلپرز کوزمین اور ٹرانسمیشن فراہم کرنے کے لئے الٹرا میگا رینیوایبل انرجی پارکس کا قیام ،
- پردھان منتری کسان ارجا سرکشا ایوم اتھان مہا ابھیان جیسی اسکیمیں سولر روف ٹاپ فیز II، 12000 میگاواٹ سی پی ایس یو اسکیم فیز II،
- نئی ٹرانسمیشن لائنوں کو بچھانا اور قابل تجدید توانائی کے اخراج کے لیے گرین انرجی کوریڈور اسکیم کے تحت نئے سب اسٹیشن  کی گنجائش پیدا کرنا،
- سولر فوٹوولٹک سسٹم/آلات کی تعیناتی کے لیے معیارات کا نوٹیفکیشن،
- سرمایہ کاری کو راغب کرنے اور سہولت فراہم کرنے کے لیے پروجیکٹ ڈویلپمنٹ سیل کا قیام،
- گرڈ سے منسلک سولر پی وی اور ونڈ پروجیکٹس سے بجلی کی خریداری کے لیے محصول پر مبنی مسابقتی بولی کے عمل کے لیے معیاری بولی کے رہنما خطوط۔
- حکومت نے احکامات جاری کیے ہیں کہ لیٹر آف کریڈٹ  یا پیشگی ادائیگی کے خلاف بجلی دی جائے گی تاکہ آر ای جنریٹروں کو تقسیم کرنے والے لائسنس دہندگان کے ذریعہ رقم کی بروقت ادائیگی کو یقینی بنایا جاسکے۔
- گرین انرجی اوپن ایکسس ضابطے 2022 کے ذریعے قابل تجدید توانائی کو فروغ دینے کا نوٹیفکیشن۔
- دی الیکٹرسٹی یعنی بجلی  سے متعلق ضابطے  کا نوٹیفکیشن ۔
- تبادلوں کے ذریعے قابل تجدید توانائی کی بجلی کی فروخت میں سہولت فراہم کرنے کے لیے گرین ٹرم اہیڈ مارکیٹ  کا آغاز۔
- شروع کئے گئے نیشنل گرین ہائیڈروجن کا مقصد بھارت کو گرین ہائیڈروجن اور اس کی اخذ کردہ پیداوار، استعمال اور برآمد کا عالمی مرکز بنانا ہے۔
ٹیکسٹائلز کی وزارت
روی کپورنے ٹیکسٹائل کے سکریٹری کے طورپرچارج سنبھالا
نئی دہلی ،یکم ؍اگست : 1986کے بیچ کے آئی اے ایس افسرروی کپورنے آج نئی دہلی میں ٹیکسٹائل کی وزارت میں سکریٹری کے عہدہ کاچارج سبھال لیاہے ۔
2016سے 2019تک ٓاسام میں ایڈیشنل چیف سکریٹری کی حیثیت سے وہ کان کنی معدنیات جنگلات اورماحول ، ایکٹ ایسٹ پالیسی کے معاملات اور پبلک انٹرپرائزز محکمے میں انچارج تھے اس کے علاوہ صنعت اورکامرس کے قلمدان بھی سنبھال چکے ہیں ۔
روی کپورنے 2011سے 2016کے درمیان کامرس اورصنعت میں جوائنٹ سکریٹری کی حیثیت سے کام کیااوروہ آسیان ، سی آئی ایس ممالک کے ساتھ بھارت کی تجارت کے علاوہ ، انجیئنرنگ برآمدات اورکامرس اور صنعت کی برآمدکے فروغ کے پروگرام سے بھی جڑے ہوئے تھے ۔ وہ انڈیا برانڈایکوٹی فاونڈیشن کے سی ای اوبھی تھے ۔
جناب روی کپورنے 2004اور2008کے دوران پیٹرولیم کی وزارت میں ڈائرکٹراورپیٹرولیم کنزرویشن ریسرچ ایسوی سی ایشن کے ایکزیکیٹو ڈائرکٹرکی حیثیت سے بھی کام کیا۔ وہ ریفائننگ پروجیکٹ منیجمنٹ اوراملی پلی مینٹیشن اورپراسنگ اورسپلائی کے سکٹروں میں بھی جڑے رہے ۔ اور بہت سے آپریشنل معاملات حل کرنے میں نمایاں رول اداکیا۔
روی کپورنے 2002سے 2004کے درمیان نئی دہلی میں ہینڈی کرافٹ میں ایڈیشنل ڈیولپمنٹ کمشنرکی حیثیت سے بھی کام کیا۔ وہ آسام میں دیہی بنیادی ڈھانچے سے متعلق عالمی امداد سے چلنے والے پروجیکٹ ڈائرکٹربھی تھے ۔
روی کپورکو عالمی بینک ،یوروپی یونین ، اقوام متحدہ جیسی عالمی ایجنسیوں میں کام کرنے کاوسیع تجربہ ہے اس کے علاوہ انھیں حکومت کے ساتھ پرائمری تعلیم کے پروجیکٹ میں بین الاقوامی ترقی کے محکمے میں بھی کام کرنے کا کافی تجربہ ہے ۔
کوئلے کی وزارت
آزادی کا امرت مہوتسو تقریبات کے حصے کے طور پر کوئلے کی وزارت کے سی ایم پی ڈی آئی ایل کی جانب سے دو روزہ دستکاری نمائش اور فروخت میلے کا اہتمام کیا گیا
نئی دہلی،19؍ اگست : آزادی کا امرت مہو تسو تقریبات کے حصے کے طور پر کل کوئلے کی وزارت کے تحت سی ایم پی ڈی آئی ایل نے رابندر بھون میں دو روزہ دستکاری نمائش اور فروخت میلے کا اہتمام کیا ہے۔
اس میلے میں رانچی ضلع کے دیہی علاقوں کی خواتین کی جانب سے فروخت کے لئے جوٹ پروڈکٹس فریمس سووینئرس لکڑی کی دستکاری ، بانس کی دستکاری، ہینڈ بیگ اور ٹیرا کوٹہ کرافٹ دستیاب کرائی گئی تھیں۔
اس نمائش کا مقصد پلاسٹک سے بنی چیزوں کے استعمال کی حوصلہ شکنی کرنا ہے اور ماحول دوست قدرتی وسائل مثلا جوٹ ، بانس، اور کیلے وغیرہ کی بنی مصنوعات کو فروغ دینا ہے۔ اس سے ماحول کے گرتے ہوئے معیار کو روکنے میں مدد ملے گی اور مقامی دستکاروں کو مالی اعتبار سے مضبوط کرنے میں بھی مدد ملے گی۔
۔۔۔۔۔۔۔۔۔۔۔۔۔۔۔۔۔۔

U-8033
(Visitor Counter : 194
وزیراعظم کا دفتر
وزیراعظم جناب نریندر مودی یکم جولائی کو مدھیہ پردیش کا دورہ کریں گے
وزیراعظم سکل سیل انیمیا کے خاتمے کے مشن کا آغاز کریں گے
وزیراعظم مودی شہڈول ضلع کے پاکریا گاؤں جائیں گے اور گاؤں میں مختلف شراکت داروں کے ساتھ بات چیت کریں گے
وزیراعظم ریاست بھر میں تقریباً 3.57 کروڑ مستفدین کے لئے آیوش مان کارڈ کی تقسیم کا آغاز کریں گے
وزیراعظم گونڈوانا کی سولہویں صدی کی جرات مند ملکہ رانی درگاوتی کی عزت افزائی کریں گے
وزیراعظم جناب نریندر مودی یکم جولائی 2023 کو مدھیہ پردیش کا دورہ کریں گے۔
تقریباً ساڑھے تین بجے وزیراعظم شہڈول میں ایک عوامی پروگرام میں شرکت کریں گے جہاں وہ قومی سکل سیل انیمیا کے خاتمے کا آغاز کریں گے وہ مستفدین کو سکل سیل جنیٹک اسٹیٹس کارڈ بھی تقسیم کریں گے۔
اس مشن کا مقصد خاص کر قبائلی آبادی میں سکل سیل کی بیماری سے پیدا ہونے والے صحت کے چیلنجوں سے نمٹنا ہے۔ اس کا آغاز حکومت کی جاری کوششوں میں ایک اہم سنگ میل ثابت ہوگا جس سے 2047 تک صحت کے عوامی مسئلے کے طو رپر سکل سیل بیماری کو ختم کیا جاسکے۔ قومی سکل سیل انیمیا کے خاتمے کے مشن کا مرکزی بجٹ 2023 میں اعلان کیا گیا تھا ۔ یہ ملک بھر کی 17 توجہ والی ریاستوں کے 278 اضلاع میں نافذ کیا جائے گا ۔ ان ریاستوں میں گجرات ، مہاراشٹر، راجستھان، مدھیہ پردیش، جھارکھنڈ، چھتیس گڑھ، مغربی بنگال ، اوڈیشہ، تمل ناڈو، تلنگانہ ، آندھراپردیش ، کرناٹک ، آسام ، اترپردیش ، کیرالہ ، بہار اور اتراکھنڈ شامل ہیں۔
وزیراعظم جناب نریندر مودی مدھیہ پردیش میں تقریباً 3.57 کروڑ آیوش مان بھارت پردھا ن منتری جن آروگیہ یوجنا کارڈ کی تقسیم کا بھی آغاز کریں گے۔ آیوش مان کارڈز کی تقسیم کا اہتمام ریاست بھر کے شہری اداروں ، گرام پنچایتوں اور ترقیات بلاکس کے ذریعہ کیا جارہا ہے۔ آیوش مان کارڈ ز کی تقسیم کی مہم ہر مستفید ہونے والے شخص تک پہنچنے کے وزیراعظم کے ویژن کو پورا کرنے کی جانب ایک اہم قدم ہے تاکہ فلاحی اسکیموں کی سو فیصد تکمیل کو یقینی بنایا جاسکے۔
پروگرام کے دوران وزیراعظم رانی درگا وتی کی عزت افزائی کریں گے جو وسطی 16ویں صدی میں گونڈوانا کی حکمراں ملکہ تھیں۔ انہیں ایک بہادر، نڈر اور جرات مند واریئر کے طور پر یاد رکھا جائے گا جنہوں نے مغلوں کے خلاف لڑائی لڑی۔
ایک منفرد پہل کے طور پر وزیراعظم شام تقریباً پانچ بجے شہڈول ضلع کے پاکریا گاؤں کا دورہ کریں گے اور قبائلی برادری کے رہنماؤں، سیلف ہیلپ گروپس، پی ای ایس اے [پنچایتوں  ایکٹ، 1996] کمیٹیوں کے رہنماؤں اور گاؤں کے فٹ بال کلب کے کپتانوں سے بات چیت کریں گے۔
نوجوانوں کے امور اور کھیل کود کی وزارت
ہندوستان کی لان باؤلس ٹیم نے 2022 کے دولت مشترکہ کھیلوں میں خواتین کے فورس میں تاریخی سونے کا تمغہ جیتا
کپتان روپا رانی ترکی ،لولی ،چوبے ، پنکی اور نین مونی سائیکیا پر مشتمل ہندوستانی ٹیم نے فائنل میں جنوبی افریقہ کو سترہ – دس سے ہرایا
اہم جھلکیاں
- صدر جمہوریہ محترمہ دروپدی مرمو اور وزیر اعظم نریندر مودی نے ہندوستانی ٹیم کی غیر معمولی کارکردگی کے لئے انہیں مبارکباد دی۔
- ٹیم کو مبارکباد دیتے ہوئے کھیلوں کے وزیر انوراگ ٹھاکر نے کہا کہ یہ دولت مشترکہ کھیلوں میں ہندوستان کے لئے ایک تاریخی سونے کا تمغہ ہے۔
ہندوستان کی لان باؤلس خواتین کی فورس ٹیم نے آج 2022 کے دولت مشترکہ کھیلوں میں سونے کا تمغہ جیت کر ایک تاریخ رقم کی ہے ۔یہ لان باؤلس مقابلے میں ملک کا پہلا تمغہ ہے ،کپتان روپا رانی ترکی ،لولی چوبے ، پنکی اور نین مونی سائیکیا پر مشتمل ہندوستانی ٹیم نے جنوبی افریقہ کو خواتین کے فورس مقابلے میں دس کے مقابلے سترہ پوائنٹ سے شکست دی۔ اس طرح ہندوستان اب تک ان کھیلوں میں سونے کے چار ،چاندی کے تین اور کانسے کے تین تمغے جیت چکا ہے اور تمغوں کی تعداد دس تک پہنچ گئی ہے۔ صدرجمہوریہ محترمہ دروپدی مرمو، وزیر اعظم جناب نریندر مودی، کھیلوں کے مرکزی وزیر جناب انوراگ ٹھاکر اور ملک کے ہر حصے میں رہنے والے ہندوستانی ٹیم کی زبردست کامیابی کے لئے مبارکباد دی ہے۔
صدر جمہوریہ محترمہ دروپدی مرمو نے دولت مشترکہ کھیلوں میں سونے کا تمغہ جیتنے پر لان باؤلس ٹیم کو مبارکبا دی ہے ۔ایک ٹوئٹ میں صدر جمہوریہ نے کہا کہ دولت مشترکہ کھیلوں میں لان باؤلس میں سونے کا تمغہ جیت کر لولی ، چوبے ، روپا رانی، ترکی ،پنکی اور نین مونی سائیکیا کو غیر معمولی کارکردگی کے لئے مبارکباد ۔آپ نے فائنل میں جیت کے لئے اس اتار چڑھاؤ والے مقابلے میں پورے عزم کا مظاہرہ کیا اور مقابلہ جیت کر ہندوستان کا نام فخر سے بلند کیا اور ہر ہندوستانی کو اس جیت سے ایک تحریک دی ہے۔
وزیر اعظم جناب نریندر مودی نے لولی چوبے، پنکی سنگھ ،نین مونی ،سائیکیا اور روپارانی ترکی کو مبارکباد پیش کی ۔ ایک ٹوئیٹ میں وزیر اعظم نے کہا کہ برمنگھم میں ’’تاریخی جیت‘‘ ہندوستان لولی چوبے ،پنکی سنگھ، نین مونی اور روپا رانی پر فخر کرتا ہے جنہوں نے لان باؤلس میں سونے کا تمغہ جیتا اور ملک کو ایک تاریخی فتح دلائی ۔ہندوستانی ٹیم نے غیر معمولی کارکردگی کا مظاہرہ کیا اور ان کی کامیابی لان باؤلس کے تئیں بہت سے ہندوستانیوں کو تحریک دے گی۔
کھیلوں کے مرکزی وزیر انوراگ سنگھ ٹھاکر نے بھی سونے کا تمغہ جیتنے کے لئے لان باؤلس ٹیم کو مبارکباد دی۔جناب ٹھاکر نے ٹوئیٹ کیا کہ دولت مشترکہ کھیلوں میں لان باؤلس مقابلے میں ہندوستان کے لئے ایک تاریخی سونے کا تمغہ قطعی طور پر پر جوش ہماری خواتین کی فورس ٹیم جو لولی چوبے ، پنکی ، نین مونی سائیکیا اور روپارانی ترکی پر مشتمل ہے جس نے فائنل میں جنوبی افریقہ کو سترہ – دس سے شکست دیکر لان باؤلس میں پہلی بار سونے کا تمغہ جیتا اور ہندوستان کے لئے تمغہ لیکر آئیں ۔